Diari Oficial de la Generalitat Valenciana


Sumari del DOGV 3113, del 03-11-1997 (1997/3114)

Informació pública del Programa d'Actuació Integrada (alternativa tècnica), l'àmbit d'actuació de la qual inclou el sector D, sòl urbanitzable programat del PGOU.
------------------------------------------------------------------------------------------------------------------------------------------------------------------

### Dades del document

Número de DOGV
:   3113

Data del DOGV
:   03-11-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/3114


Organisme emissor
:   Ajuntament de Canet d'en Berenguer

Tipus de document
:   Anunci

INFORMACIÓ PÚBLICA [97/A3114]
  
La mercantil Canet de Berenguer, SL, ha formulat una proposta de programa d'actuació integrada (alternativa tècnica), l'àmbit d'actuació de la qual inclou el sector D, sòl urbanitzable programat del Pla General d'Ordenació Urbana de Canet d'En Berenguer (València), i hi ha adjuntat el projecte de pla parcial per a la seua informació pública i tramitació conjunta amb el primer i la corresponent aprovació; tot això, a l'empara del que disposa l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i la resta de preceptes aplicables de l'esmentada norma.
  
Es fa constar que no cal un expedient d'homologació del sector, ja que està previst i el projecte de pla parcial s'ajusta íntegrament al vigent Pla General d'Ordenació Urbana de Canet d'En Berenguer. Així mateix, en ser d'iniciativa particular l'esmentat projecte, es tramita conjuntament amb el programa, i el proposador assumeix la gestió i el desenvolupament de la unitat d'execució que l'inclou.
  
A tenor de l'article 45, en relació amb l'article 46.3 de l'esmentada llei, se sotmet la proposta de programa i el projecte de pla parcial indicats a informació pública, pel termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Qualsevol persona interessada podrà comparéixer a l'Ajuntament de Canet d'En Berenguer per a examinar la documentació que integra la proposta de programa i el projecte de pla parcial que l'acompanya, i formular, si pertoca, al·legacions o alternatives tècniques dins del termini indicat en el paràgraf anterior (20 dies hàbils a partir de la publicació d'aquest anunci en el Diari Oficial de la Generalitat Valenciana).
  
Així mateix, durant el període de cinc dies, comptadors a partir del venciment del termini anterior, podran presentar-se les proposicions juridicoeconòmiques a l'alternativa tècnica presentada, per a optar a l'adjudicació del programa, llevat que durant els 10 primers dies d'informació pública alguna persona es comprometa a presentar una alternativa tècnica substancialment distinta a la inicial i en preste caució en la quantia que es determine. En aquest cas, pertocarà la pròrroga de 20 dies addicionals de l'article 46.4 de la Llei Reguladora de l'Activitat Urbanística; cosa que es farà constar en l'expedient, s'anunciarà al tauler d'anuncis de l'Ajuntament i es comunicarà a les persones que, per desconéixer-la, presenten pliques prematurament.
  
Respecte de la remissió d'avisos al domicili fiscal de titulars cadastrals, en compliment de l'article 46.3 de la Llei Reguladora de l'Activitat Urbanística, s'ha procedit, amb anterioritat a aquest anunci, a l'enviament de l'avís amb el contingut d'aquest a la totalitat de titulars cadastrals afectats.
  
Atés que s'ha previst la possibilitat de supòsits regulats en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, i perquè valga de notificació, s'adjunta a continuació una relació de la totalitat de titulars cadastrals, domicili fiscal i superfície (metres quadrats), tot això exposat prèviament al tauler d'edictes de l'Ajuntament i publicat en el Butlletí Oficial de la Província, als efectes pertinents.